**DĖL DRAUDIMO PREKIAUTI ALKOHOLINIAIS GĖRIMAIS ROKIŠKIO BASEINE**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos alkoholio kontrolės įstatymo 18 straipsnio 9 dalimi ir siekdama užtikrinti viešąją tvarką bei visuomenės saugumą, atsižvelgdama į numatytą prekybos vietą, bei 2023 m. gegužės 24 d. Rokiškio rajono kūno kultūros ir sporto centro raštą Nr. 1.16-70 „Dėl prekybos alkoholiniais gėrimais BĮ Rokiškio baseine“ ir 2023 m. gegužės 23 d. BĮ Rokiškio baseino raštą Nr. SD-20 „Dėl mažmeninės prekybos alkoholiniais gėrimais BĮ Rokiškio baseinas“, Rokiškio rajono savivaldybės taryba nusprendžia:

Uždrausti prekiauti alkoholiniais gėrimais BĮ Rokiškio baseine, esančiame Taikos g. 21A, Rokiškio m.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

**SPRENDIMO PROJEKTO**

**„DĖL DRAUDIMO PREKIAUTI ALKOHOLINIAIS GĖRIMAIS ROKIŠKIO BASEINE“**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vyriausioji specialistė Rasa Pugžlienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Vadovaujantis teisės aktais apriboti alkoholinių gėrimų prieinamumą ir vartojimą BĮ Rokiškio baseine~~.~~ |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 4 dalis nustato, kad „*Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai”.*Lietuvos Respublikos alkoholio kontrolės įstatymo 18 straipsnio 9 dalis, nustato, kad *„Savivaldybių tarybos, siekdamos užtikrinti viešąją tvarką ir visuomenės saugumą ir įvertinusios prekybos alkoholiniais gėrimais vietą, gyventojų, bendrijų, bendruomenių ar jų atstovų, asociacijų ar kitų institucijų raštu pareikštą nuomonę, policijos komisariatų pasiūlymus, turi teisę riboti laiką, kuriuo leidžiama prekiauti alkoholiniais gėrimais, nustatyti vietas ir (ar) teritorijas, kuriose draudžiama prekiauti alkoholiniais gėrimais,**neišduoti licencijos verstis mažmenine prekyba alkoholiniais gėrimais”.*Lietuvos Respublikos švietimo įstatymo 43 straipsnio 11 punktas nustato, kad „*Mokykla privalo užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką, ugdymo, mokymo, studijų, švietimo programų vykdymą, atvirumą vietos bendruomenei, mokymo sutarties sudarymą ir sutartų įsipareigojimų vykdymą, geros kokybės švietimą. Švietimo įstaiga privalo sudaryti sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, įgyvendinant pateiktas švietimo ir mokslo ministro patvirtintas rekomendacijas dėl smurto prevencijos įgyvendinimo mokyklos”.*Naujos teisinio reguliavimo nuostatos nesiūlomos. |
| 3. | Laukiami rezultatai | Bus užtikrinta sveika ir saugi aplinka užkertanti kelią žalingiems įpročiams Rokiškio baseine. |
| 4.  | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | 2023 m. gegužės 24 d. Rokiškio rajono kūno kultūros ir sporto centras atsiuntė raštą, kuriame informuoja, kad Rokiškio baseino patalpose plaukimo treniruotes lanko 87 jų centro vaikai. Treniruotės vykdomos 6 kartus per savaitę, per mokslo metus suorganizuojamos 3-4 plaukimo varžybos.Atsižvelgiant į tai, kad Rokiškio baseiną lanko Rokiškio rajono kūno kultūros ir sporto centro vaikai, o švietimo įstaiga privalo sudaryti sąlygas mokiniui dalyvauti socialines ir emocines kompetencijas ugdančioje prevencinėje programoje, apimančioje alkoholio ir kitų psichiką veikiančių medžiagų vartojimo prevenciją, aplinkoje, kurioje yra vykdoma švietimo veikla – neturėtų būti prekiaujama alkoholiniais gėrimais.2023 m. gegužės 23 d. raštu BĮ Rokiškio baseinas informavo, kad baseino didesnioji dalis lankytojų yra vaikai arba šeimos su vaikais. Per pirmą šių metų ketvirtį vaikai baseine apsilankė 7341 kartą (iš jų mokinių ir sporto centro ugdytinių – 3731, komercinių bilietų pagal amžiaus grupes parduota: vaikams iki 3 metų - 34, nuo 3 iki 7 metų – 694, o nuo 7 iki 14 metų -2882).Rokiškio baseino administracijos nuomone, alkoholinių gėrimų prekyba ir jų vartojimas daro neigiamą įtaką vaikams ir jaunimui. BĮ Rokiškio baseinas yra sporto įstaiga ir jos tikslas – sveikos gyvensenos propagavimas. Šiuo savivaldybės tarybos sprendimo projektu siūloma uždrausti prekiauti alkoholiniais gėrimas BĮ Rokiškio baseine, kadangi baseiną lanko ir šeimos su vaikais. Siekiant ugdyti ir motyvuoti asmenis sveikai gyventi, nevartoti alkoholio, sukurti saugią, sveiką ir palankią bei vaiko ugdymosi poreikius atitinkančią aplinką, kad vaikai mažiau matytų negatyvius veiksnius, žalojančius jų organizmą bei psichiką, ir kad jie nevartotų alkoholinių gėrimų, siūlome pritarti šiam savivaldybės tarybos projektui. Priėmus sprendimą, BĮ Rokiškio baseine bus sumažintos alkoholio vartojimo sukeltos neigiamos pasekmės, užtikrintas visuomenės saugumas ir viešoji tvarka.Pritarus sprendimo projektui – licencijos verstis mažmenine prekyba alkoholiniais gėrimais BĮ Rokiškio baseine, esančiame Taikos g. 21A, Rokiškyje, nebus išduodamos.  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |